Rikunarita-ORG/Wikinium huggingface dataset:
# Vindaloo

Vindaloo
Vindaloo
**Vindaloo** eller **vindalho** eller **vindalu** er en populær og svært skarp indisk matrett.

Retten oppstod i Goa, som i 450 år var hovedstad for kolonien Portugisisk India. Portugiserne hadde med seg sin egen måte å tilberede svinekjøtt på. De marinerte i vin, hvitløk og krydder – *carne em **vin**ha **de alho**s* («kjøtt i vin med hvitløk»).

Bruken av svinekjøtt utmerket den som en særlig portugisisk-indisk og kristen indisk rett. Men den spredte seg, med kulinariske tilpasninger. I stedet for svin benyttes ofte fugl (særlig blant hinduer og indiske muslimer). Som marinadekrydder er det blitt vanlig med en egen vindaloopasta laget av ingefær, chili, spisskummen, pepperkorn, kardemomme, kryddernellik, pimenta, tamarind, kanel, sennepsfrø, bukkehornkløver, koriander og gurkemeie.

Retten serveres også som lammerett, i indiske restauranter utenlands gjerne med poteter. Her ligger det nok en språklig misforståelse bak; på hindi er *alu* (anglisert *aloo*) et ord for potet.

## Eksterne lenker

* (en) Vindalho – kategori av bilder, video eller lyd på Commons
# Pilaff

**Pilaff** (fra persisk *polou*) er en risrett som opprinnelig kommer fra Sør-Asia og Perserriket.

Retten blir tilberedt av langkornet ris, løk og buljong i en gryte eller panne, eventuelt sammen med kjøtt, fisk eller grønnsaker. Etter at risen og buljongen har blitt kokt opp uten lokk settes lokket på slik at retten blir dampet videre. Alt etter oppskrift blir de forskjellige ingrediensene tilføyd under tilberedningen, eller etter at retten er ferdig.

## Litteratur

* Alan Davidson: *The Oxford Companion to Food*, 2nd ed. Oxford 2006, artikkelen *Pilaf*, s. 606 f.

## Eksterne lenker

* (en) Pilaf – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Engelskkarse

| Engelskkarse
 |
| --- |
|  |
| Nomenklatur |
| *Nasturtium officinale* R.Br., 1812 |
| Synonymi |
| *Nasturtium officinalis*, *Rorippa nasturtium-aquatica*, *Rorippa nasturtium-aquaticum* |
| Populærnavn |
| engelskkarse (grønn\_engelskkarse, brønnkarse) |
| Klassifikasjon |
| Rike | Planter  |
| Divisjon | Dekkfrøete planter  |
| Klasse | Tofrøbladete planter  |
| Orden | Korsblomstordenen  |
| Familie | Korsblomstfamilien  |
| Slekt | Engelskkarseslekta  |
| Miljøvern
 |
| **Fremmedartslista:** |
|
LO —
*Lav risiko 2023* |
| Økologi
 |
| Habitat:
 | terrestrisk
 |
| Utbredelse:
 | Eurasia
 |

**Engelskkarse** (*Nasturtium officinale*) er en hardfør, akvatisk, flerårig urteplante i korsblomstfamilien. Små, blanke, runde blad fra kjøttfulle stilker som kryper gjennom vannet før de løfter seg til en høyde av 20 cm fra roten under vann. Ørsmå, hvite blomster springer ut hele sommeren og følges av lange, krumme skolmer. Bladene og stilkene er spiselige og har en sterk, pepperaktig smak.

## Dyrking og formering

Engelskkarse vokser best i velgjødslet sandjord, rent rennende vann og sol. Jorden bør være ca. 7 cm dyp og vannet 10 cm dypt for fullt utvokste planter. Tidlig om sommeren såes frø fra såkasser. Småplanter prikles ut med 15 cm mellomrom. Engelskkarse kan formeres ved stiklinger tatt tidlig om våren. Regelmessig beskjæring vil gjøre plantene tettvokste og utsette blomstringen så bladene kan høstes over et lengre tidsrom.

## Bruk

Historisk ble engelskkarse utnyttet medisinsk. Den er rik på jern og vitamin C og ble brukt for å forebygge skjørbuk. Engelskkarse brukes i salater eller som garnityr på kjøttretter. Engelskkarsesuppe er nærende og velsmakende både varm og kald. Ifølge tradisjonen skal et avtrekk av unge engelskkarseskudd være bra mot giktsmerter, fordøyelsesproblemer og hoste.[*trenger referanse*]

## Referanser

## Eksterne lenker

* (en) *brønnkarse* i Encyclopedia of Life

* (en) *brønnkarse* i Global Biodiversity Information Facility

* (no) *brønnkarse* hos Artsdatabanken

* (sv) *brønnkarse* hos Dyntaxa

* (en) *brønnkarse* hos ITIS

* (en) *brønnkarse* hos NCBI

* (en) *brønnkarse* hos The International Plant Names Index

* (en) *brønnkarse* hos Tropicos

* (en) *Kategori:Nasturtium officinale* – bilder, video eller lyd på Wikimedia Commons

* (en) *Nasturtium officinale* – galleri av bilder, video eller lyd på Wikimedia Commons

* *Nasturtium officinale* – detaljert informasjon på Wikispecies
# Unit 8200

Israels SIGINT-enhet, Intelligence Corps
**Unit 8200** (Yehida Shmoneh-Matayim) er en signaletterretningsenhet i Israels forsvar, med oppgaven å bedrive signalspaning og dekryptering. Noen av virksomhetens hovedanlegg er ved Mount Avital på Golanhøyden og den store Urim SIGINT Base i Negev. Navnet og virksomheten var lenge innhyllet i mørke.

Virksomheten ble startet i 1952 og da hovedsakelig med overskuddsmateriell fra USA. Opprinnelig het enheten **2nd Intelligence Service Unit** og deretter **515th Intelligence Service Unit**.[*trenger referanse*] I 1954 ble enheten forlagt til Jaffa ved Glilot-krysset.

Det formodes at det var Enhet 8200 som utviklet Stuxnet, dataormen som i 2010 gjorde skade på Irans program for anrikning av uran.

## Referanser

## Eksterne lenker

*

Autoritetsdata
# Nabil Qaouk

| Nabil Qaouk |
| --- |
|  |
| Født | 20. mai 1964 Ebba i Libanon (Guvernementet Nabatiye) |
| Død | 28. sep. 2024   (60 år) Dahieh |
| Beskjeftigelse | Politiker, Islamic cleric, offiser, ulama, terrorist  |
| Parti | Hizbollah |
| Nasjonalitet | Libanon |
|

---

Nabil Qaouk på Commons |

**Nabil Qaouk** (1964–2024) var en libanesisk geistlig og politiker som var nestleder for Hizbollahs eksekutivråd og sjefen for Hizbollahs «forebyggende sikkerhetsenhet». Han ble utpekt som en spesielt utpekt global terrorist av Office of Foreign Assets Control.

## Liv og virke

### Bakgrunn

Nabil Qaouks teologiske studier fant sted i Qom i Iran. Der ble han påvirket av den sjiaideologien som der stod sterkt. Hans militære trening i Iran var på linje med Hizbollah og Irans revolusjonsgarde.

### Karriere

Nabil Qaouk var en av de høyeste Hizbollah-offiserer i Sør-Libanon, en region som har vært et brennpunkt for de konfrontasjoner organisasjonen var del av. Han var både general og nestleder for eksekutivrådet, som vitner om hans innflytelse i både politiske og militære fraksjoner av Hizbollah.

Under Libanon-krigen i 2006 ble Qaouks kontorer i Tyr angrepsmål for det israelske luftvåpen. Dette var en del av det israelske forsvarets respons på Hizbollahs væpnede aksjoner, blant annet kidnappinger av israelske soldater og avfyring av raketter inn til israelsk territorium.

Den 22. oktober 2020 ble Nabil Qaouk utpekt som en global terrorist av det amerikanske finansdepartements avdeling som førte kontroll med utenlandske aktiva (OFAC). Denne betegnelsen innebar sanksjoner fra amerikanske myndigheter mot ham på grunn av angivelig involvering i terrorrelatert virksomhet.

Nabil Qaouk var gift og hadde seks barn.

### Død

Nabil Qaouk ble drept i et israelsk luftangrep i Beirut den 28. september 2024.

## Noter

## Referanser